pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รมว.ทส.ร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 5/2563
วันพฤหัสบดีที่ 1 ตุลาคม 2563
​รมว.ทส.ร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 5/2563
​รมว.ทส.ร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 5/2563
รมว.ทส.ร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 5/2563
วันนี้ (23 ก.ย. 63) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 5/2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม รองประธาน ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการแทนปลัดกระทรวงทรัพยากรธรรมชาติและสิ่งแวดล้อม กรรมการผู้ทรงคุณวุฒิและหน่วยงานที่เกี่ยวข้องเข้าร่วมการประชุม ณ ห้องประชุม 301 ตึกบัญชาการ 1 ทําเนียบรัฐบาล
โดยที่ประชุมฯ ได้มีการพิจารณาแนวทางการอนุรักษ์ทรัพยากรธรรมชาติและสิ่งแวดล้อม จํานวน 3 เรื่อง ได้แก่ 1. ร่างแนวทางปฏิบัติงานเพื่อขับเคลื่อนการจัดการพื้นที่สีเขียวอย่างยั่งยืน 2. การเสนอพื้นที่ชุ่มน้ําเขตห้ามล่าสัตว์ป่าอ่างเก็บน้ําห้วยจรเข้มาก เขตห้ามล่าสัตว์ป่าอ่างเก็บน้ําห้วยตลาด และเขตห้ามล่าสัตว์ป่าอ่างเก็บน้ําสนามบิน จังหวัดบุรีรัมย์ เป็นพื้นที่เครือข่ายนกอพยพภายใต้โครงการความร่วมมือพันธมิตรสําหรับการอนุรักษ์นกและใช้ประโยชน์ถิ่นที่อยู่อาศัยอย่างยั่งยืนในเส้นทางการบินเอเชียตะวันออก-ออสเตรเลีย และ 3. กรอบและแนวทางการอนุรักษ์และพัฒนาสิ่งแวดล้อมธรรมชาติบึงโขงหลงอําเภอบึงโขงหลง จังหวัดบึงกาฬ ทั้งนี้ เพื่อให้ส่งเสริมและเพิ่มประสิทธิภาพการอนุรักษ์ทรัพยากรธรรมชาติและสิ่งแวดล้อมให้เกิดความยั่งยืน และมีการบริหารจัดการพื้นที่เป็นไปในทิศทางเดียวกัน
นอกจากนี้ ได้พิจารณาให้ความเห็นชอบโครงการเพิ่มความหลากหลายทางชีวภาพในไร่นาเพื่อสิ่งแวดล้อม และความมั่นคงทางอาหาร ตามหลักปรัชญาของเศรษฐกิจพอเพียงที่เป็นมิตรกับสิ่งแวดล้อม จังหวัดสุพรรณบุรี ของมูลนิธิข้าวขวัญ เพื่อพัฒนาองค์ความรู้ด้านการบริหารจัดการความหลากหลายทางชีวภาพของพันธุ์พืชและสัตว์ ให้เหมาะสมกับพื้นที่ และสร้างความมั่นคงทางอาหาร ภายใต้ระบบเกษตรที่เป็นมิตรกับสิ่งแวดล้อม รวมทั้งพัฒนากลุ่มและเครือข่ายเกษตรกรให้เข้มแข็ง พึ่งตนเองได้ ตามหลักเกษตรทฤษฎีใหม่ที่เป็นมิตรกับสิ่งแวดล้อม และได้พิจารณาให้ความเห็นชอบรายงาน
การขอเปลี่ยนแปลงรายละเอียดโครงการในรายงานการประเมินผลกระทบสิ่งแวดล้อมโครงการก่อสร้างท่าอากาศยานบุรีรัมย์ จังหวัดบุรีรัมย์ เพื่อรองรับการพัฒนาทางเศรษฐกิจและการส่งเสริมอุตสาหกรรมการท่องเที่ยวของจังหวัดบุรีรัมย์
รัฐบาลไทย-ข่าวทำเนียบรัฐบาล-"วราวุธ"  รมว.ทส. ร่วมคณะนายกรัฐมนตรี​เปิดงาน "ไทยรัฐวิทยากับชีวิตวิถีใหม่" โรงเรียนไทยรัฐวิทยา 111 โรงเรียนทั่วราชอาณาจักร​ ครั้งที่ 39​ ณ​ จังหวัดเชียงราย
วันพฤหัสบดีที่ 1 ตุลาคม 2563
"วราวุธ"  รมว.ทส. ร่วมคณะนายกรัฐมนตรี​เปิดงาน "ไทยรัฐวิทยากับชีวิตวิถีใหม่" โรงเรียนไทยรัฐวิทยา 111 โรงเรียนทั่วราชอาณาจักร​ ครั้งที่ 39​ ณ​ จังหวัดเชียงราย
"วราวุธ"  รมว.ทส. ร่วมคณะนายกรัฐมนตรี​เปิดงาน "ไทยรัฐวิทยากับชีวิตวิถีใหม่" โรงเรียนไทยรัฐวิทยา 111 โรงเรียนทั่วราชอาณาจักร​ ครั้งที่ 39​ ณ​ จังหวัดเชียงราย
"วราวุธ" รมว.ทส. ร่วมคณะนายกรัฐมนตรี​เปิดงาน "ไทยรัฐวิทยากับชีวิตวิถีใหม่" โรงเรียนไทยรัฐวิทยา 111 โรงเรียนทั่วราชอาณาจักร​ ครั้งที่ 39​ ณ​ จังหวัดเชียงราย
วันนี้​ (24 กันยายน​ 2563) นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วยนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ลงพื้นที่ร่วมกับ​ ฯพณฯ นายกรัฐมนตรี พลเอกประยุทธ์ จันทรโอชา และคณะ ในโอกาสตรวจราชการในพื้นที่จังหวัดเชียงราย​ โดยเวลา 09.00 น.​ ฯพณฯ นายกรัฐมนตรี​ ได้ให้เกียรติเป็นประธานเปิดและปาฐกถาพิเศษในการสัมมนาผู้บริหารโรงเรียนไทยรัฐวิทยา 111 แห่งทั่วราชอาณาจักร ประจําปี 2563​ ​ครั้งที่​ 39​ "ไทยรัฐวิทยากับชีวิตวิถีใหม่" พร้อมทั้งเยี่ยมชมบูธนิทรรศการเพื่อให้กําลังใจนักเรียนและครู​ และมอบโล่รางวัลชนะเลิศ​ Best​ Practice การจัดการเรียนการสอนสื่อมวลชนศึกษา​ แก่โรงเรียนไทยรัฐวิทยา​จํานวน​ 13​ โรงเรียน​ ณ ห้องเชียงรุ้ง​ โรงแรมเวียงอินทร์​ อําเภอเมืองเชียงราย​จังหวัดเชียงราย​ โดยโอกาสนี้ ฯพณฯ นายกรัฐมนตรี​ กล่าวว่า​ สิ่งจําเป็นและสําคัญเกี่ยวกับการศึกษา​ คือ​ ต้องสร้างพลเมืองให้มีความเข้มแข็ง​ มีภูมิต้านทาน​ มีความรอบรู้นอกเหนือจากเรื่องวิชาการ​ ให้สามารถปรับตัวและนําไปใช้ประโยชน์ได้เร็วขึ้น​ โดยมีหลักคิด​ มีวิสัยทัศน์​ มีภูมิคุ้มกันที่ดีในสิ่งที่ถูกต้องในการก้าวสู่ยุคต่อไป
รัฐบาลไทย-ข่าวทำเนียบรัฐบาล-รมช.ธรรมนัส เปิดโครงการฝึกอบรมก่อนมอบหนังสืออนุญาต ส.ป.ก.4-01
วันพฤหัสบดีที่ 1 ตุลาคม 2563
รมช.ธรรมนัส เปิดโครงการฝึกอบรมก่อนมอบหนังสืออนุญาต ส.ป.ก.4-01
รมช.ธรรมนัส เปิดโครงการฝึกอบรมก่อนมอบหนังสืออนุญาต ส.ป.ก.4-01 ให้เกษตรได้รับความรู้ พร้อมพัฒนาอาชีพเกษตรกรรม
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานเปิดโครงการฝึกอบรมก่อนมอบหนังสืออนุญาตให้เข้าทําประโยชน์ในเขตปฏิรูปที่ดิน
(ส.ป.ก. 4-01) พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกร ณ หอประชุมอนาลโย ศาลากลางจังหวัดหนองบัวลําภู ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม มีนโยบายก่อนที่จะดําเนินการมอบหนังสืออนุญาต ส.ป.ก. 4-01 นั้น เกษตรกรจะต้องได้รับความรู้เกี่ยวกับสิทธิการใช้ประโยชน์ในที่ดินและหน้าที่ของเกษตรกรในเขตปฏิรูปที่ดิน การพัฒนาอาชีพ และการสร้างรายได้ให้กับเกษตรกร รวมถึงการเข้าถึงแหล่งเงินทุน เพื่อให้เกษตรกร มีรายได้ และสามารถพึงพาตนเองได้อย่างยั่งยืน
“วันนี้มีความยินดีที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกร จํานวน 150 ราย โดยกระทรวงเกษตรฯ จะเข้ามาดูแลและส่งเสริมการประกอบอาชีพอย่างครบวงจร เพื่อให้เกษตรกรนําไปใช้พัฒนาอาชีพและสร้างรายได้ สร้างแรงจูงใจในการประกอบอาชีพเกษตรกรรม และยกระดับคุณภาพของเกษตรกร “ ร้อยเอก ธรรมนัส กล่าว
นายสุริยน พัชรครุกานนท์ รองเลขาธิการสํานักงานการปฏิรูปที่ดินเพื่อเกษตรกรรม กล่าวเพิ่มเติมว่า จังหวัดหนองบัวลําภูมีพระราชกฤษฎีกากําหนดเป็นเขตปฏิรูปที่ดิน จํานวน 6 อําเภอ เนื้อที่ 1,182,958 ไร่ พื้นที่ดําเนินการ จํานวน 973,551 ไร่ และจัดให้เกษตรกรไปแล้ว จํานวน 953,497 ไร่ คงเหลือเนื้อที่ประมาณ 20,054 ไร่  ผลการจัดที่ดิน เป็นที่ดินแปลงเกษตรกรรม จํานวน 50,737 ราย 63,248 แปลง   เนื้อที่ 937,406 ไร่ และที่ดินแปลงที่อยู่อาศัย จํานวน 31,920 ราย 34,735 แปลง เนื้อที่ 16,091 ไร่
ทั้งนี้ ในปีงบประมาณ พ.ศ.2563 ส.ป.ก.หนองบัวลําภู ดําเนินการจัดที่ดินได้ทั้งสิ้น 1,499 ราย 1,585 แปลง เนื้อที่ 11,712-0-04 ไร่ แบ่งเป็น ที่ดินแปลงเกษตรกรรม จํานวน 920 ราย 968 แปลง เนื้อที่ 11,403-0-82 ไร่ ที่ดินแปลงชุมชน จํานวน 579 ราย 617 แปลง เนื้อที่ 308-3-22 ไร่
รัฐบาลไทย-ข่าวทำเนียบรัฐบาล-รมว.ยุติธรรม มอบนโยบายกรมราชทัณฑ์ เน้นการดูแลคุณภาพชีวิตผู้ต้องขัง ลดความแออัดในเรือนจำ - สร้างทักษะอาชีพก่อนคืนคนดี มีคุณภาพสู่สังคม
วันพฤหัสบดีที่ 1 ตุลาคม 2563
รมว.ยุติธรรม มอบนโยบายกรมราชทัณฑ์ เน้นการดูแลคุณภาพชีวิตผู้ต้องขัง ลดความแออัดในเรือนจํา - สร้างทักษะอาชีพก่อนคืนคนดี มีคุณภาพสู่สังคม
รมว.ยุติธรรม มอบนโยบายกรมราชทัณฑ์ เน้นการดูแลคุณภาพชีวิตผู้ต้องขัง ลดความแออัดในเรือนจํา - สร้างทักษะอาชีพก่อนคืนคนดี มีคุณภาพสู่สังคม
ในวันพฤหัสบดีที่ ๑ ตุลาคม ๒๕๖๓ เวลา ๑๐.๐๐ น. ณ ห้องสัมมนากรมราชทัณฑ์ ชั้น ๓ อําเภอเมือง จังหวัดนนทบุรี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมเพื่อมอบนโยบายการปฏิบัติราชการ ประจําปีงบประมาณ พ.ศ.๒๕๖๔ ให้แก่ผู้บริหารกรมราชทัณฑ์ และผู้บัญชาการเรือนจําและทัณฑสถานทั่วประเทศ โดยมี ว่า​ที่​ ร.ต.ธนกฤต จิตรอารีย์รัตน์ เลขานุการ รัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีว่าการกระทรวงยุติธรรม ศาสตรา​จารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายอายุตม์ สินธพพันธุ์ อธิบดีกรมราชทัณฑ์ เข้าร่วม
นายสมศักดิ์ฯ กล่าวมอบนโยบายว่า ตนเคยมามอบนโยบายไปแล้วเมื่อปีก่อน ซึ่งที่ผ่านมาเป็นที่น่าประทับใจ แต่อาจจะมีข่าวที่ไม่ดีบ้าง อาจจะเป็นการปล่อยข่าวทําลายกัน ตนมีวิจารณญาณ พร้อมที่จะรับฟังทุกคน เพราะการเป็นนักฟังที่ดีจะนําข้อมูลไปใช้ประโยชน์ได้ หากคิดว่าสิ่งที่ทําอยู่เป็นเรื่องที่ถูกต้อง มีเหตุมีผล สามารถคุยกันได้ทุกเรื่อง ถึงแม้จะเป็นเรื่องใหญ่ให้ตนต้องแก้กฎหมายให้ ตนจะทํา การทํางานที่ผ่านมาไม่ใช่เรื่องง่ายหรือยาก แต่เป็นเรื่องของการแก้ปัญหา ผู้บริหารทุกท่านต้องมีวิจารณญาณ ตนอยากให้ระมัดระวัง ในบางครั้งหลายๆ เรื่องรุ่นพี่อาจจะแนะนํารุ่นน้อง ตนขอฝากผู้มีประสบการณ์มากช่วยแนะนํากัน เพราะบางครั้งข่าวที่ออกไป บางเรื่องจริง บางเรื่องไม่จริง ตนไม่อยากให้มีอะไรมารบกวนการทํางาน
"ตนขอตามเรื่องที่เคยให้นโยบายไว้ คือ เรื่องผู้ต้องขังล้นเรือนจํา ตนให้ทําการบ้าน ตอนนี้เรือนจํารับผู้ต้องขังได้เท่าไร ที่ตั้งเป้าไว้ ๓ แสนคน ทําได้หรือไม่ ตอนนี้รองรับได้แล้ว ๒.๙ แสนคน แต่ยังมีผู้ต้องขังอยู่ ๓.๔ แสนคน เป็นหน้าที่ของกรมต้องคิดว่าจะทําอย่างไร ในปีนี้ผู้ต้องขังต้องไม่แออัด หรือหากจะแออัดก็เป็นเพียงชั่วคราว รอการโอนย้าย"
นายสมศักดิ์ฯ กล่าวอีกว่า จะต้องมีบัญชีว่าผู้ต้องขังที่ต้องโทษ ๒ ใน ๓ ในเรือนจํามีจํานวนเท่าไร เพราะได้สิทธิการพักโทษ ตนไม่ทราบว่าผู้ต้องขังมีสิทธิทําเรื่องขอพักโทษหรือไม่ และผู้กระทําผิดซ้ําไม่มีการให้พักโทษ อาจจะต้องมีการปรับอย่างไรได้หรือไม่ และการปล่อยตัวผู้ต้องขังหลังพ้นโทษ การเตรียมความพร้อมก่อนปล่อย หรือฆาตกรต่อเนื่อง หากปล่อยตัวไปจะกลับไปทําผิดอีก ตนอยากให้ทุกท่านช่วยกันคิดว่าจะทําอย่างไร ซึ่งใช้กําไล EM และมีศูนย์ JSOC ที่สามารถติดตามได้ และให้สังคมช่วยติดตาม แต่ต้องมีวิธีอื่นเพื่อให้ออกไปใช้ชีวิตในสังคมได้ เช่น การฝึกอบรมอาชีพ ฯลฯ
นอกจากนี้ ตนมีแนวคิดสร้างนิคมอุตสาหกรรม แต่พวกท่านต้องช่วยกันคิดว่า จะมีอาชีพใดที่เป็นที่ต้องการของตลาดแรงงาน หรือการส่งเสริมเรื่องภาษาต่างอังกฤษ เพื่อให้สามารถส่งออกแรงงานไปทํางานต่างประเทศ รวมถึงการทําบัญชีครัวเรือน หากได้วิชาพื้นฐานอย่างคณิตศาสตร์ และภาษาอังกฤษ จะสามารถต่อยอดไปทํางานอื่นๆ ได้ เป็นการเตรียมความพร้อมก่อนปล่อย สิ่งต่างๆ เหล่านี้หากท่านทั้งหลายตั้งใจ มีข้อมูลดีๆ เชื่อว่าจะสามารถพัฒนาศักยภาพของกรมได้เป็นอย่างดี ในส่วนของการป้องกันโควิด-19 ตนต้องขอชื่นชมผู้บัญชาการเรือนจําทุกท่านที่ควบคุมโรคได้ดีมาก
---------------------------------------------
รัฐบาลไทย-ข่าวทำเนียบรัฐบาล-‘จับกัง 1’กำชับด่านดูแลแรงงานไทยกลับจากสวีเดน ชื่นชมทุกคนเป็นฮีโรนำรายได้เข้าประเทศ
วันพฤหัสบดีที่ 1 ตุลาคม 2563
‘จับกัง 1’กําชับด่านดูแลแรงงานไทยกลับจากสวีเดน ชื่นชมทุกคนเป็นฮีโรนํารายได้เข้าประเทศ
รมว.แรงงาน เผย นายกรัฐมนตรี ให้ความสําคัญกับการจัดส่งแรงงานไทยไปทํางานในต่างประเทศ ชื่นชมแรงงานไทยมีทักษะฝีมือเป็นที่ยอมรับของนายจ้างต่างชาติ กําชับเจ้าหน้าที่ด่านตรวจคนหางานสุวรรณภูมิดูแลอํานวยความสะดวกแรงงานไทยที่เดินทางกลับจากการไปทํางานเก็บผลไม้ป่าฯ
เมื่อวันที่ 1 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา ได้ให้ความสําคัญกับการจัดส่งแรงงานไทยไปทํางานในต่างประเทศ โดยจะจัดส่งไปอย่างมีเกียรติ มีศักดิ์ศรี ซึ่งขณะนี้ มีหลายประเทศแสดงความสนใจแรงงานไทย เนื่องจากแรงงานไทย มีวินัยในการทํางานและมีทักษะฝีมือดี และประเทศไทยมีมาตรการต่างๆ ที่สามารถควบคุมการแพร่ระบาดของเชื้อโควิด – 19 ได้ ทั้งนี้ ในการส่งแรงงานไทยไปทํางานต่างประเทศนั้น จะดําเนินการโดยยึดหลักความปลอดภัยของแรงงานไทยเป็นสําคัญ
นายสุชาติ กล่าวต่อว่า ในวันนี้มีแรงงานไทยเดินทางกลับจากสวีเดนจํานวน 2 กลุ่มกลุ่มแรกเดินทางมาถึงท่าอากาศยานสุวรรณภูมิเวลา 05.00 น. จํานวน 335 คน และกลุ่มที่ 2 เดินทางมาถึงเวลา 11.20 น. จํานวน 163 คน รวมทั้งสองกลุ่มจํานวนทั้งสิ้น 498 คน ซึ่งแรงงานเหล่านี้ได้เดินทางไปทํางานเก็บผลไม้ป่าที่ประเทศสวีเดน เมื่อวันที่ 29 กรกฎาคมที่ผ่านมา โดยได้รับค่าจ้างเดือนละประมาณ 70,000 บาทต่อเดือน ทั้งนี้ แรงงานไทยทุกคนเมื่อเดินทางถึงประเทศไทยแล้วจะต้องเข้าสู่ขั้นตอนการกักตัว 14 วันตามสถานที่เฝ้าระวังที่รัฐจัดให้ (State Quarantine) ต่อไป
“ท่านนายกฯ ได้ให้ความสําคัญกับการจัดส่งแรงงานไทยไปทํางานในต่างประเทศและชื่นชมแรงงานไทยทุกคนที่มีทักษะฝีมือจนเป็นที่ยอมรับของนายจ้างต่างชาติ และประเทศไทยเป็นประเทศที่ควบคุมการแพร่ระบาดของโควิด - 19 ได้ ในวันนี้ผมได้กําชับให้เจ้าหน้าที่ด่านตรวจคนหางานสุวรรณภูมิ กรมการจัดหางาน ดูแลอํานวยความสะดวกแรงงานไทยทุกคนที่เดินทางกลับจากการไปทํางานเก็บผลไม้ป่าที่สวีเดน เพราะพวกเขาเหล่านี้ถือว่าเป็นฮีโร่ที่เสียสละไปทํางานในต่างแดนนํารายได้กลับมาพัฒนาประเทศ” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-“พุทธิพงษ์” เป็นประธานพิธีเปิดรับสร้างบ้านและวัสดุ Expo 2020 จัดโดยสมาคมธุรกิจรับสร้างบ้าน
วันพฤหัสบดีที่ 1 ตุลาคม 2563
“พุทธิพงษ์” เป็นประธานพิธีเปิดรับสร้างบ้านและวัสดุ Expo 2020 จัดโดยสมาคมธุรกิจรับสร้างบ้าน
“พุทธิพงษ์” เป็นประธานพิธีเปิดรับสร้างบ้านและวัสดุ Expo 2020 จัดโดยสมาคมธุรกิจรับสร้างบ้าน
เมื่อวันที่ 1 ตุลาคม 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานพิธีเปิดงานรับสร้างบ้านและวัสดุ Expo 2020 ซึ่งจัดโดยสมาคมธุรกิจรับสร้างบ้าน ในระหว่างวันที่ 1-4 ตุลาคม 2563 ณ ฮอลล์ 8 ศูนย์การประชุมและแสดงสินค้า อิมแพค เมืองทองธานี โดยมีนายวรวุฒิ กาญจนกูล นายกสมาคมธุรกิจรับสร้างบ้าน ให้การต้อนรับ สําหรับภายในงานรับสร้างบ้านและวัสดุ Expo 2020 ครั้งนี้ ได้รวบรวมบริษัทรับเหมาสร้างบ้านชั้นนํามากว่า 30 บริษัท และกลุ่มพันธมิตรวัสดุก่อสร้างจํานวนมากมาร่วมออกบูธ โดยผู้สนใจสามารถเข้าร่วมชมและขอคําปรึกษาได้จากสถาปนิกช่วยตอบทุกปัญหาของการก่อสร้างบ้านให้กับผู้บริโภคโดยไม่มีค่าใช้จ่าย
***************
รัฐบาลไทย-ข่าวทำเนียบรัฐบาล-ใบขับขี่ตลอดชีพ
วันพฤหัสบดีที่ 1 ตุลาคม 2563
ใบขับขี่ตลอดชีพ
สรุปการตอบกระทู้ถามในการประชุมวุฒิสภา วันจันทร์ที่ ๑๐ สิงหาคม ๒๕๖๓
เรื่อง ใบขับขี่ตลอดชีพ
ผู้ตั้งกระทู้ถาม นายคํานูณ สิทธิสมาน
ถาม รัฐมนตรีว่าการกระทรวงคมนาคม
ผู้ตอบ รัฐมนตรีช่วยว่าการกระทรวงคมนาคม (นายถาวร เสนเนียม)
ผู้ถาม : นายคํานูณ สิทธิสมาน ถามกระทู้โดยสรุปดังนี้
ตามที่มีข่าวจากกรมการขนส่งทางบกว่า สาเหตุส่วนหนึ่งของการเกิดอุบัติเหตุทางถนนมาจากผู้ขับขี่รถที่สูงอายุและมีใบอนุญาตขับรถตลอดชีพ แต่มีสภาพร่างกายไม่พร้อม และแม้ว่าปัจจุบันจะยกเลิกใบอนุญาตขับรถตลอดชีพแล้ว แต่ยังคงมีผู้มีใบอนุญาตขับรถตลอดชีพประมาณหนึ่งล้านคนกรมการขนส่งทางบกจึงมีแนวคิดให้ผู้มีใบอนุญาตขับรถตลอดชีพมาทําการทดสอบสมรรถภาพความพร้อมในการขับขี่อีกครั้ง ข่าวดังกล่าวถูกวิพากษ์วิจารณ์และต่อต้านอย่างกว้างขวางในโซเชียลมีเดีย อย่างไรก็ดี ในเวลาต่อมากรมการขนส่งทางบกชี้แจงว่า จะไม่ยึดคืนใบอนุญาตขับรถตลอดชีพและไม่เรียกผู้มีใบอนุญาตขับรถตลอดชีพทั้งหมดมาทดสอบสมรรถภาพของร่างกายใหม่หรือทดสอบขับรถใหม่ แต่จะศึกษาถึงแนวทางการคัดกรองผู้ที่ขาดสมรรถภาพหรือมีสภาวะโรคที่แพทย์วินิจฉัยแล้วเห็นว่ามีความเสี่ยงหรือมีผลต่อประสิทธิภาพการขับขี่อย่างปลอดภัย
ขอเรียนถามว่ากระทรวงคมนาคมมีแนวคิดให้ผู้มีใบอนุญาตขับรถตลอดชีพมาทําการทดสอบสมรรถภาพความพร้อมในการขับขี่หรือไม่ อย่างไร และมีนโยบายเกี่ยวกับผู้ขับรถที่สูงอายุอย่างไร
ผู้ตอบ : รัฐมนตรีช่วยว่าการกระทรวงคมนาคม (นายถาวร เสนเนียม) ตอบชี้แจงกระทู้โดยสรุปดังนี้
นายถาวร เสนเนียม รัฐมนตรีช่วยว่าการกระทรวงคมนาคมตอบชี้แจงว่า กรมการขนส่งยืนยันว่าจะไม่ยึดคืนใบอนุญาตขับรถตลอดชีพและไม่เรียกผู้มีใบอนุญาตขับรถตลอดชีพทั้งหมดมาทดสอบสมรรถภาพของร่างกายใหม่หรือทดสอบขับรถใหม่ อย่างไรก็ดี ผู้มีใบอนุญาตขับรถตลอดชีพที่สูงอายุบางคนอาจมีปัญหาในการขับรถหรือแสดงว่าตนมีสมรรถภาพทางร่างกายสูงแม้ว่าจะมีโรคภัยไข้เจ็บหรือมีสมรรถภาพทางร่างกายลดลง กรมการขนส่งจึงได้จัดตั้งคณะทํางานร่วมกับกรมควบคุมโรค กระทรวงสาธารณสุข และแพทยสภาในการพิจารณาศึกษาแนวทางในการคัดกรองผู้มีใบอนุญาตขับรถว่า ยังมีสมรรถภาพในการขับรถได้หรือไม่ นอกจากนี้ในการออกใบอนุญาตขับรถ กรมการขนส่งจะคํานึงถึงการกําหนดสภาวะของโรค การทดสอบภาพทางร่างกาย การอบรมและทดสอบความรู้ของผู้ขอรับใบอนุญาตขับรถ (ภาคทฤษฎี) การอบรมการขับรถและทดสอบความสามารถในการขับรถของผู้ขอรับใบอนุญาต (ภาคปฏิบัติ) การบริหารจัดการ การปรับปรุงรูปแบบใบอนุญาตขับรถ และการควบคุมพฤติกรรมการขับรถด้วยมาตรการตัดแต้ม
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-บิ๊กป้อม  ย้ำ ก แรงงาน เร่งแผนพัฒนากำลังคน ให้มีความรู้และทักษะฝีมือรองรับอุตสาหกรรม พัฒนาเศรษฐกิจประเทศ
วันพฤหัสบดีที่ 1 ตุลาคม 2563
บิ๊กป้อม  ย้ํา ก แรงงาน เร่งแผนพัฒนากําลังคน ให้มีความรู้และทักษะฝีมือรองรับอุตสาหกรรม พัฒนาเศรษฐกิจประเทศ
พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพัฒนาแรงงานและการประสานงานการฝึกอาชีพแห่งชาติ (กพร.ปช.) ครั้งที่ 1/2563 ณ ห้องประชุม 109 ชั้น 1 สํานักงานปลัดนายกรัฐมนตรี ทําเนียบรัฐบาล ย้ํา ก แรงงาน เร่งแผนพัฒนากําลังคน
วันนี้ 1 ตุลาคม 2563 เวลา 10.00 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพัฒนาแรงงานและการประสานงานการฝึกอาชีพแห่งชาติ (กพร.ปช.) ครั้งที่ 1/2563 ณ ห้องประชุม 109 ชั้น 1 สํานักงานปลัดนายกรัฐมนตรี ทําเนียบรัฐบาล โดยมี นายสุชาติ ชมกลิ่น รัฐมนตรีว่าการกระทรวงแรงงาน เป็นรองประธาน นางนฤมล ภิญโญสินวัฒน์ รัฐมนตรีช่วยว่าการกระทรวงแรงงาน และนายสุทธิ สุโกศล ปลัดกระทรวงแรงงานเข้าร่วมประชุม พร้อมด้วยหน่วยงานทั้งภาครัฐและเอกชนที่เกี่ยวข้อง ซึ่งมีกรมพัฒนาฝีมือแรงงานเป็นฝ่ายเลขานุการฯ โดยที่ประชุมรับทราบการดําเนินงานของคณะอนุกรรมการที่อยู่ภายใต้คณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.) รวมถึงร่วมพิจารณาแนวทางการจัดทําแผนพัฒนากําลังคนรองรับอุตสาหกรรมเป้าหมาย S-Curve ปี พ.ศ. 2564-2565 ของหน่วยงานที่มีภารกิจด้านการจัดการศึกษาและการฝึกอบรมของส่วนราชการ ตลอดจนแนวทางการพัฒนาอาชีพคนพิการตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 และกองทุนส่งเสริมและพัฒนาคุณภาพชีวิตคนพิการ
พลเอก ประวิตร วงษ์สุวรรณ รองนายกรัฐมนตรี กล่าวว่า ตามที่ประเทศไทยประสบปัญหาการจ้างงานลดลง อัตราการว่างงานเพิ่มขึ้น อันเกิดจากภาวะเศรษฐกิจถดถอย การแพร่ระบาดของโรคโควิด ๑๙ และเทคโนโลยีที่เปลี่ยนแปลงไปอย่างรวดเร็ว ทําให้ความต้องการแรงงานของภาคอุตสาหกรรมเปลี่ยนแปลงไปจากเดิม ภาครัฐจึงต้องใช้กลไกการดําเนินงานของคณะกรรมการพัฒนาแรงงานและประสานงานการฝึกอาชีพแห่งชาติ ที่มีองค์ประกอบมาจากหน่วยงานที่เกี่ยวข้องในการพัฒนากําลังแรงงานของประเทศจากทุกภาคส่วน มาร่วมกันวางแผนการพัฒนากําลังคน และจับคู่คนกับงานให้เหมาะสม ทําให้แรงงานไทยสามารถสร้างงาน สร้างอาชีพ เพื่อให้เศรษฐกิจและสังคมไทยสามารถเดินหน้าต่อไปได้ในชีวิตวิถีใหม่หรือ New Normal และเทคโนโลยีที่มีการเปลี่ยนแปลงอย่างพลิกผัน
พลเอกประวิตรยังได้กล่าวขอบคุณคณะกรรมการที่ได้มาร่วมกันเสนอแนะข้อคิดเห็นที่เป็นประโยชน์ต่อการกําหนดนโยบายการพัฒนากําลังคนทุกระดับของประเทศ ในการเตรียมความพร้อมแรงงานใหม่ และยกระดับฝีมือแรงงานที่อยู่ในตลาด แรงงาน ให้มีความรู้และทักษะตรงตามความต้องการของภาคอุตสาหกรรม ซึ่งจะต้องได้รับความร่วมมือจากทุกภาคส่วน ทั้งภาคการศึกษา ภาครัฐ และภาคเอกชน ขอให้ทุกหน่วยงานบูรณาการการทํางานร่วมกัน เพื่อให้การพัฒนากําลังคนของประเทศเป็นเอกภาพ และเป็นไปในทิศทางเดียวกัน
รัฐบาลไทย-ข่าวทำเนียบรัฐบาล-ทูตพาณิชย์ญี่ปุ่นหารือบีโอไอ
วันพฤหัสบดีที่ 1 ตุลาคม 2563
ทูตพาณิชย์ญี่ปุ่นหารือบีโอไอ
ทูตพาณิชย์ญี่ปุ่นหารือบีโอไอ
ทูตพาณิชย์ญี่ปุ่นหารือบีโอไอ
นายชนินทร์ ขาวจันทร์ ที่ปรึกษาด้านการลงทุน สํานักงานคณะกรรมการส่งเสริมการลงทุน (บีโอไอ)(ซ้าย) ให้การต้อนรับ Mr. Shotaro SANO ผู้ช่วยทูตฝ่ายการพาณิชย์ สถานเอกอัครราชทูตญี่ปุ่นประจําประเทศไทย เพื่อหารือถึงภาวะการลงทุนภายใต้สถานการณ์โควิด-19 และความเป็นไปได้ในการร่วมมือเพื่อชักจูงการลงทุนจากประเทศญี่ปุ่น ที่จะยกระดับอุตสาหกรรมและเศรษฐกิจของประเทศไทยในอนาคตณ สํานักงานคณะกรรมการส่งเสริมการลงทุน ถนนวิภาวดีรังสิต กรุงเทพฯ เมื่อเร็วๆ นี้
รัฐบาลไทย-ข่าวทำเนียบรัฐบาล-รมว.พม. ผุด พิษณุโลกโมเดล เร่งช่วยเหลือคนพิการด้วยข้อมูลดิจิทัล
วันจันทร์ที่ 19 ตุลาคม 2563
รมว.พม. ผุด พิษณุโลกโมเดล เร่งช่วยเหลือคนพิการด้วยข้อมูลดิจิทัล
รมว.พม. ผุด พิษณุโลกโมเดล เร่งช่วยเหลือคนพิการด้วยข้อมูลดิจิทัล
วันที่ 17 ต.ค. 63 เวลา 16.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมหารือเรื่องความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) กระทรวงสาธารณสุข และมหาวิทยาลัยนเรศวร เพื่อร่วมกันจัดทําข้อมูลดิจิทัลของคนพิการจํานวนกว่า 30,000 คน ในพื้นที่จังหวัดพิษณุโลก รวมทั้งคนพิการที่ตกสํารวจอีกจํานวนหนึ่ง โดยมีวัตถุประสงค์เพื่อให้กลุ่มคนพิการดังกล่าวสามารถเข้าถึงสิทธิสวัสดิการสังคมของรัฐและการส่งเสริมและพัฒนาอาชีพ เพิ่มรายได้อย่างทั่วถึงด้วยความรวดเร็วยิ่งขึ้น ทั้งนี้ การพัฒนาข้อมูลดังกล่าวจะใช้บล็อกเชน (Block Chain) เป็นจัดการข้อมูลในการเข้าถึงคนพิการในพื้นที่ได้อย่างถูกต้องและปลอดภัย
นายจุติกล่าวเพิ่มเติมว่า การช่วยเหลือคนพิการให้เป็นรูปแบบใหม่นี้ด้วยข้อมูลดิจิทัล จะเริ่มดําเนินการที่จังหวัดพิษณุโลกเป็นจังหวัดแรก เพื่อเป็นต้นแบบสําหรับจังหวัดอื่นๆ ต่อไป
รัฐบาลไทย-ข่าวทำเนียบรัฐบาล-ศูนย์เฝ้าระวังและติดตามสถานการณ์การชุมนุม กระทรวงดีอีเอส สรุปตัวเลขช่วงการชุมนุม รอบสัปดาห์ ระหว่างวันที่ 13 – 18 ต.ค. 2563
วันจันทร์ที่ 19 ตุลาคม 2563
ศูนย์เฝ้าระวังและติดตามสถานการณ์การชุมนุม กระทรวงดีอีเอส สรุปตัวเลขช่วงการชุมนุม รอบสัปดาห์ ระหว่างวันที่ 13 – 18 ต.ค. 2563
ศูนย์เฝ้าระวังและติดตามสถานการณ์การชุมนุม กระทรวงดีอีเอส สรุปตัวเลขช่วงการชุมนุม รอบสัปดาห์ ระหว่างวันที่ 13 – 18 ต.ค. 2563
ศูนย์เฝ้าระวังและติดตามสถานการณ์การชุมนุม กระทรวงดีอีเอส สรุปตัวเลขช่วงการชุมนุม รอบสัปดาห์ ระหว่างวันที่ 13 – 18 ต.ค. 2563 พบมี แกนนํา นักการเมือง ผู้ใช้โซเชียล โพสต์ผิดกฎหมาย พ.ร.ก.ฉุกเฉิน เตรียมทยอยส่งดําเนินคดี พร้อมเตือนประชาชนใช้สื่อออนไลน์อย่างระมัดระวัง
ตามที่นายพุทธิพงษ์ ปุณณกันต์ รัฐมนตรีว่าการกระทรวงดิจิทัล เพื่อเศรษฐกิจและสังคม(ดีอีเอส)ให้นโยบายในการตั้งศูนย์เฝ้าระวังและติดตามสถานการณ์การชุมนุม กระทรวงดิจิทัลเพื่อเศรษฐกิจและสังคม(ดีอีเอส) โดยได้มอบหมายให้เจ้าหน้าที่ เฝ้าติดตามมอนิเตอร์การกระทําความผิดในการใช้สื่อสังคมออนไลน์ ตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ.2550 และแก้ไขเพิ่มเติม และพระราชกําหนดการบริหารราชการในสถานการณ์ฉุกเฉิน พ.ศ.2548 ระหว่างวันที่ 13 ตุลาคม – 18 ตุลาคม 2563
โดยที่มีทั้งประชาชนแจ้งเข้ามา และทางเจ้าหน้าที่ตรวจสอบพบ ว่าเข้าข่ายสุ่มเสี่ยงกระทําผิด พ.ร.บ.คอมพิวเตอร์ และ พ.ร.ก.ฉุกเฉิน ทั้งหมด 324,990 เรื่อง แบ่งเป็น Twitter 75,076 เรื่อง Facebook 245,678 เรื่อง และ Web board 4,236 เรื่อง ซึ่งรวมทั้งผู้โพสต์คนแรก และแชร์ รีทวิตข้อความที่ผิดกฎหมาย
แต่ลําดับแรกเจ้าหน้าที่ตรวจสอบเอาผิดเฉพาะผู้โพสต์คนแรกๆ ที่นําเข้าซึ่งข้อความสู่ระบบคอมพิวเตอร์ก่อนจํานวนหนึ่ง โดยพบว่ามีทั้งเป็นแกนนํากลุ่มมวลชน นักการเมืองและผู้ที่ออกมาเคลื่อนไหวในโซเชียลมีเดีย คนหลักๆ อาทิ ผู้ใช้เฟซบุ๊กชื่อ “Pavin chachavalpongpun” และทวิตเตอร์ที่พบว่าเป็นของนายปวิน ชัชวาลพงศ์พันธ์,เพจเฟซบุ๊กของ นายสมศักดิ์ เจียมธีรสกุล, นายภาณุพงศ์ จาดนอก หรือ ไมค์ ระยอง แกนนํามวลชน รวมถึงสื่อและการรายงานสถานการณ์ทางออนไลน์ ได้แก่ เว็บไซต์ Voice TV และเพจเยาวชนปลดแอก Free Youth ที่เข้าข่ายผิด พ.ร.ก.ฉุกเฉินส่วนก่อนหน้านี้ศาลได้มีคําสั่งให้ปิดกั้น เพจ Royalist Market Place (ตลาดหลวง) ไปแล้ว 2 ครั้ง หากผู้ให้บริการอินเทอร์เน็ตหรือแพลตฟอร์ม ไม่ทําการปิดกั้นภายใน 15 วัน กระทรวงดีอีเอส จะดําเนินการแจ้งความต่อพนักงานสอบสวนให้เอาผิดตามมาตรา 27 แห่งพ.ร.บ.คอมพิวเตอร์ต่อไป
และล่าสุดมีเพจที่เกี่ยวข้องกับพรรคการเมืองที่เกี่ยวและบุคคลมีชื่อเสียง อาจเข้าข่ายการกระทําความผิด พ.ร.บ. คอมพิวเตอร์ฯ และ พ.ร.ก. ฉุกเฉิน โดยรัฐมนตรีดีอีเอส กําชับและมีความห่วง่ใย ได้มอบหมายให้เจ้าหน้าที่ศูนย์เฝ้าระวังและติดตามสถานการณ์การชุมนุม กระทรวงดิจิทัลเพื่อเศรษฐกิจและสังคม(ดีอีเอส) พร้อมเจ้าหน้าที่ฝ่ายกฎหมาย ทยอยส่งหลักฐานเก็บรวบรวมได้ ส่งให้ทางกองอํานวยการร่วมแก้ไขสถานการณ์ฉุกเฉินที่มีความร้ายแรง (กอร.ฉ.) และเจ้าหน้าที่ตํารวจ รวมถึงขออํานาจศาล ดําเนินการตามขั้นตอนของกฎหมายอย่างจริงจังเด็ดขาด
ทั้งนี้ ฝากเตือนประชาชน ผู้ใช้โซเชียลมีเดีย จะโพสต์ข้อความ ภาพสถานการณ์ใดๆ ต้องระมัดระวังไม่ให้ผิดต่อกฎหมาย เจ้าหน้าที่ได้ติดตามและมอนิเตอร์ ความเคลื่อนไหว การใช้โซเชียลมีเดีย รวมถึงผู้ที่ทําการแชร์ข้อมูล รีทวิตที่ผิด พ.ร.บ.คอมพิวเตอร์ และ พ.ร.ก.ฉุกเฉิน ตลอด 24 ชั่วโมง เพื่อดําเนินการเอาผิดทางคดีตามขั้นตอนของกฎหมายทันที
****************
รัฐบาลไทย-ข่าวทำเนียบรัฐบาล-กระทรวงเกษตรฯ ติดตามรายงานสถานการณ์น้ำ
วันจันทร์ที่ 19 ตุลาคม 2563
กระทรวงเกษตรฯ ติดตามรายงานสถานการณ์น้ํา
กระทรวงเกษตรฯ ติดตามรายงานสถานการณ์น้ํา พร้อมเตรียมเสนอโครงการสร้างรายได้และพัฒนาอาชีพเกษตรฯ
นายระพีภัทร์จันทรศรีวงศ์รองปลัดกระทรวงเกษตรและสหกรณ์เปิดเผยภายหลังการประชุมศูนย์ติดตาม
และแก้ไขปัญหาภัยพิบัติด้านการเกษตร ณ กระทรวงเกษตรและสหกรณ์ ว่า ที่ประชุมได้มีการรับฟังการรายงานสถานการณ์อุทกภัย น้ําไหลหลาก น้ําเอ่อล้นตลิ่งและวาตภัย จากเกษตรและสหกรณ์จังหวัดทั่วประเทศ
โดยตั้งแต่ช่วงวันที่ 7 ต.ค.63 - ปัจจุบัน มีจังหวัดที่ได้รับผลกระทบดังกล่าวจํานวน26จังหวัดซึ่งขณะนี้กลับสู่ภาวะปกติแล้ว 10 จังหวัด และยังคงมีอีก16 จังหวัดที่ต้องเฝ้าระวังได้แก่ จังหวัดนครราชสีมา อุบลราชธานี ชัยภูมิ บุรีรัมย์ กําแพงเพชร อุทัยธานี ลพบุรี ฉะเชิงเทรา ปราจีนบุรี สระแก้ว กาญจนบุรีเพชรบุรี ตรัง นครศรีธรรมราช สุราษฎร์ธานี และจังหวัดสตูล
อย่างไรก็ตาม กระทรวงเกษตรฯโดยกรมชลประทาน ได้มีการติดตามสถานการณ์น้ําอย่างใกล้ชิด โดยได้มีการรายงานปริมาณน้ําในอ่างเก็บน้ําขนาดใหญ่และขนาดกลาง (ข้อมูล ณ วันที่ 18 ต.ค. 63) มีจํานวน 44,982 ล้าน ลบ.ม. เป็นน้ําใช้การได้ 21,050 ล้าน ลบ.ม. สามารถรับน้ําได้อีก 31,115 ล้าน ลบ.ม. นอกจากนี้ ยังได้มีการสํารวจความเสียหายและประสิทธิภาพการรองรับน้ําของเขื่อน โดยใช้เครื่องมือวัดพฤติกรรมเขื่อนซึ่งขณะนี้สามารถรับมือและควบคุมสถานการณ์ได้และได้มีการส่งเจ้าหน้าที่ให้ติดตามและเฝ้าระวังสถานการณ์ดังกล่าวทั้งนี้ ได้เน้นย้ําให้มีการสร้างการรับรู้และสร้างความมั่นใจต่อพี่น้องประชาชนให้มากที่สุดด้วย
สําหรับการรายงานสถานการณ์การเพาะปลูกข้าวนาปีรอบที่ 1ปีการผลิต 2563กรมชลประทานและกรมส่งเสริมการเกษตร ได้รายงานพื้นที่เป้าหมายการส่งเสริมการปลูกข้าวจํานวน 59.883ล้านไร่แบ่งเป็นพื้นที่ในเขตชลประทาน 16.787 ล้านไร่ได้มีการเพาะปลูกไปแล้ว 14.04 ล้านไร่และนอกเขตชลประทาน 43.096 ล้านไร่สําหรับในส่วนของผลกระทบด้านการเกษตร(ด้านพืช)มี12จังหวัดที่ได้รับผลกระทบ ได้แก่ จังหวัดอุทัยธานี นครราชสีมา บุรีรัมย์ สระแก้ว จันทบุรี ราชบุรี กาญจนบุรี เพชรบุรี สุพรรณบุรีฉะเชิงเทรา สตูล และจังหวัดตรังมีเกษตรกรที่ได้รับผลกระทบ75,834ราย พื้นที่ที่ได้รับความเสียหาย281,964ไร่ แบ่งเป็น ข้าว 116,099ไร่ พืชไร่ 120,043ไร่ พืชสวนและอื่นๆ45,822ไร่
นอกจากนี้กระทรวงเกษตรและสหกรณ์ยังเตรียมเสนอโครงการสร้างรายได้และพัฒนาอาชีพเกษตรให้แก่สมาชิกสถาบันเกษตรกรมีวัตถุประสงค์เพื่อช่วยเหลือสมาชิกสถาบันเกษตรกรผู้ประสบภัยฝนทิ้งช่วงในปี 2563/64 ประสบภาวะเศรษฐกิจถดถอยให้สามารถประกอบอาชีพเกษตรกรรมต่อไปได้ รวมถึงเพื่อสร้างรายได้ ลดรายจ่าย ขยายโอกาสในครัวเรือน และส่งเสริมพัฒนาระบบการบริหารจัดการน้ําในแปลงเกษตรกรรมของสมาชิกของสถาบันเกษตรกรให้เกิดประสิทธิภาพ โดยวางเป้าหมาย51 จังหวัด ไปยังสหกรณ์และกลุ่มเกษตรกร 161 แห่ง และวางเป้าหมายเข้าถึงสมาชิกสถาบันเกษตรกร 3,000 รายทั้งนี้จะมีการรวบรวมข้อมูลและประชุมสรุปทางการดําเนินงาน โดยมีรัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) เป็นประธานและจะนําเสนอรัฐมนตรีว่าการกระทรวงเกษตรและสหกรณ์(ดร.เฉลิมชัย ศรีอ่อน)พิจารณาเห็นชอบต่อไป
รัฐบาลไทย-ข่าวทำเนียบรัฐบาล-รมว.ทส. 'วราวุธ'​ ลุย​ติดตามการแก้ไขปัญหาที่ดินในพื้นที่ป่าสงวนแห่งชาติป่าแม่ริม​ ม่อนแจ่ม​ ย้ำ!! การดำเนินการตามกฎหมาย​ ควบคู่กับการอนุรักษ์ฯ และทำความเข้าใจกับประชาชนในพื้นที่
วันจันทร์ที่ 19 ตุลาคม 2563
รมว.ทส. 'วราวุธ'​ ลุย​ติดตามการแก้ไขปัญหาที่ดินในพื้นที่ป่าสงวนแห่งชาติป่าแม่ริม​ ม่อนแจ่ม​ ย้ํา!! การดําเนินการตามกฎหมาย​ ควบคู่กับการอนุรักษ์ฯ และทําความเข้าใจกับประชาชนในพื้นที่
รมว.ทส. 'วราวุธ'​ ลุย​ติดตามการแก้ไขปัญหาที่ดินในพื้นที่ป่าสงวนแห่งชาติป่าแม่ริม​ ม่อนแจ่ม​ ย้ํา!! การดําเนินการตามกฎหมาย​ ควบคู่กับการอนุรักษ์ฯ และทําความเข้าใจกับประชาชนในพื้นที่
รัฐบาลไทย-ข่าวทำเนียบรัฐบาล-พิธีน้อมรำลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 19 ตุลาคม 2563
พิธีน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รองปลัด กษ. ร่วมพิธีน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายประยูร อินสกุล รองปลัดกระทรวงเกษตรและสหกรณ์ ร่วมพิธีน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ เขื่อนแก่งกระจาน อําเภอแก่งกระจาน จังหวัดเพชรบุรี โดยมีนายจรัลธาดา กรรณสูต องคมนตรี เป็นประธานในพิธี เพื่อเป็นการน้อมรําลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ครั้งเมื่อทรงอํานวยการสาธิตการทําฝนหลวงให้แก่ผู้แทนรัฐบาลสาธารณรัฐสิงคโปร์ ณ เขื่อนแก่งกระจาน เมื่อปี พ.ศ. 2515 และเพื่อเป็นแหล่งเรียนรู้ในการเผยแพร่พระอัจฉริยภาพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในด้านเทคโนโลยีฝนหลวง จากนั้นร่วมกันปล่อยปลา พร้อมมอบอุปกรณ์ทําความสะอาดให้แก่จิตอาสาเพื่อร่วมกันทําความสะอาด และเก็บเศษวัชพืช ณ บริเวณสันเขื่อนแก่งกระจาน
รัฐบาลไทย-ข่าวทำเนียบรัฐบาล-ก.แรงงาน -รพ.กล้วยน้ำไท ผลิตนักบริการผู้สูงอายุ รับสังคมสูงวัย
วันจันทร์ที่ 19 ตุลาคม 2563
ก.แรงงาน -รพ.กล้วยน้ําไท ผลิตนักบริการผู้สูงอายุ รับสังคมสูงวัย
19 ต.ค. 63 ณ ห้องประชุมโรงพยาบาลกล้วยน้ําไท อาคารมิ่งประชา โรงพยาบาลกล้วยน้ําไท 1 กรุงเทพมหานคร ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานในพิธี  ลงนามบันทึกข้อตกลงความร่วมมือว่าด้วยการพัฒนาฝีมือแรงงาน สาขาการดูแลผู้สูงอา
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยหลังจากเป็นประธานในพิธีลงนามบันทึกข้อตกลงความร่วมมือดังกล่าวว่า ในปี 2564 สังคมไทยจะก้าวสู่สังคมผู้สูงอายุอย่าง เต็มรูปแบบ จะมีประชากรที่มีอายุเกิน 60 ปี จํานวนถึงร้อยละ 20 ของประชากรทั้งหมด จึงมีความจําเป็นอย่างยิ่งที่ผู้สูงอายุต้องได้รับการดูแลเอาใจใส่ การบริการและการดูแลรักษา แต่ปัจจุบันบุคลากรหรือผู้ให้บริการด้านการดูแลผู้สูงอายุยังขาดแคลนและไม่เพียงพอต่อความต้องการ กพร. กระทรวงแรงงาน ซึ่งมีภารกิจมุ่งเน้นพัฒนายกระดับทักษะฝีมือเป็นแรงงานคุณภาพเพื่อเพิ่มโอกาสในการทํางานหรือการประกอบอาชีพ สร้างความมั่นคงทางรายได้ ให้สามารถเลี้ยงดูตนเองและครอบครัว ได้ร่วมกับโรงพยาบาลกล้วยน้ําไท ผลิตกําลังแรงงานคุณภาพป้อนสู่ตลาด มุ่งแก้ปัญหาการว่างงาน ลดความเหลื่อมล้ําในสังคม ยกระดับคุณภาพชีวิตทั้งผู้ให้บริการดูแลและผู้สูงอายุ
ศาสตราจารย์ นฤมล ภิญโญสินวัฒน์ กล่าวต่อไปว่า ทั้งสองหน่วยงานจะร่วมกันจัดฝึกอบรม หลักสูตรวิชาพนักงานโรงพยาบาล สาขาวิชาชีพการดูแลผู้สูงอายุตาม “โครงการให้ทุนสร้างอาชีพพัฒนาฝีมือแรงงานไทยขับเคลื่อนไปด้วยกัน” ใช้ระยะเวลาการฝึกอบรม 6 เดือน ทั้งภาคทฤษฎีและปฏิบัติ ณ โรงเรียนฝึกพนักงานโรงพยาบาลกล้วยน้ําไท ในปี 2563-2564 ทางโรงพยาบาลได้มอบทุนเพื่อการฝึกอบรมหลักสูตรดังกล่าว จํานวน 377 ทุน ทุนละ 95,000 บาท รวมเป็นเงินทั้งสิ้นกว่า 35 ล้านบาท โดยเน้นกลุ่มเป้าหมายผู้ว่างงาน ผู้ตกงาน ผู้ด้อยโอกาส จึงขอเชิญชวนผู้สนใจ เพศหญิง อายุระหว่าง 18-35 ปี จบการศึกษาระดับม.3 ม.6 ปวช. ปวส. ป.ตรี และกศน. สมัครเข้ารับการฝึกอบรม ผู้ผ่านการฝึกอบรมจะได้รับการบรรจุเข้าทํางานกับกลุ่มบริษัทในเครือโรงพยาบาลกล้วยน้ําไท จะได้รับค่าตอบแทนประมาณ 15,000 บาทต่อเดือน สอบถามข้อมูลเพิ่มเติมได้ที่เพจ facebook : @kluaynamthaischool หรือโทร 098-983-0414 , 02-7692000 ต่อ 1077 , 1079
ด้านนายชาคริตย์ เดชา รองอธิบดีกรมพัฒนาฝีมือแรงงาน กล่าวว่า กพร. รู้สึกยินดีเป็นอย่างยิ่งที่ได้ร่วมกับโรงพยาบาลกล้วยน้ําไทผลิตกําลังแรงงานในสาขานี้ซึ่งจะเป็นไปตามนโยบายนายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน นอกจากความร่วมมือในการฝึกอบรมแล้ว กพร. และโรงพยาบาลกล้วยน้ําไทจะได้ขยายผลความร่วมมือจัดตั้งศูนย์ทดสอบมาตรฐานฝีมือแรงงานในการทดสอบฯ บุคลากรในสาขานี้ จะช่วยยกระดับแรงงานในสาขานี้ให้มีมาตรฐานเป็นที่ยอมรับและสร้างความมั่นใจแก่ผู้ใช้บริการและตลาดแรงงาน
รัฐบาลไทย-ข่าวทำเนียบรัฐบาล- ‘ จับกัง1 ’  ไม่ทิ้งแรงงานนอกระบบ ตั้งเป้าปล่อยกู้ 7 ล้านบาท เพื่อผู้รับงานไปทำที่บ้าน
วันจันทร์ที่ 19 ตุลาคม 2563
‘ จับกัง1 ’  ไม่ทิ้งแรงงานนอกระบบ ตั้งเป้าปล่อยกู้ 7 ล้านบาท เพื่อผู้รับงานไปทําที่บ้าน
นายสุชาติ ชมกลิ่น รัฐมนตรีว่าการกระทรวงแรงงาน เผย กระทรวงแรงงาน โดยกรมการจัดหางาน  ตั้งเป้าส่งเสริมการมีงานทําให้แรงงานนอกระบบ กลุ่มผู้รับงานไปทําที่บ้าน หลังสถานการณ์แพร่ระบาด
โรคโควิด-19  วางแผนปีงบฯ 64 ปล่อยกู้เงินกองทุนฯ วงเงิน 7,000,00 บาท
นายสุชาติ กล่าวว่า แรงงานนอกระบบถือเป็นกําลังสําคัญในการขับเคลื่อนเศรษฐกิจ และเป็นแรงงานส่วนใหญ่ของประเทศ ดังนั้น เพื่อให้แรงงานนอกระบบที่เป็นกลุ่มผู้รับงานไปทําที่บ้าน สามารถเข้าถึงแหล่งเงินทุนถูกกฎหมาย อัตราดอกเบี้ยต่ํา กรมการจัดหางานมีกองทุนเพื่อผู้รับงานไปทําที่บ้าน ซึ่งมีลักษณะเป็นเงินกองทุนหมุนเวียน สําหรับให้ผู้รับงานไปทําที่บ้านกู้ยืมไปซื้อวัตถุดิบ หรืออุปกรณ์การผลิต หรือขยายการผลิตเพื่อสร้างอาชีพ ก่อเกิดรายได้ที่เหมาะสม ตามนโยบายของนายกรัฐมนตรีพลเอก ประยุทธ์ จันทร์โอชา ในการสร้างความเข้มแข็งให้เศรษฐกิจฐานราก โดยไม่ทิ้งใครไว้ข้างหลัง และในปีงบประมาณ 2564 ตั้งเป้าปล่อยกู้ให้แก่ผู้รับงานไปทําที่บ้าน วงเงิน 7,000,000 บาท เริ่มตั้งแต่ 1 ตุลาคม 2563 – 30 กันยายน 2564 สําหรับประเภทบุคคล วงเงินกู้ไม่เกิน 50,000 บาท และกลุ่มบุคคลวงเงินกู้ไม่เกิน 300,000 บาท อัตราดอกเบี้ยร้อยละ 3 ต่อปี ระยะเวลาการปลอดชําระเงินต้นไม่เกิน 4 งวด ตั้งแต่งวดที่ 1 - งวดที่ 4
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า สําหรับผู้รับงานไปทําที่บ้านที่ต้องการกู้เงินจากกองทุนฯ กรณีรายบุคคล ต้องเป็นผู้รับงานไปทําที่บ้านที่จดทะเบียนกับกรมการจัดหางาน มีผลการดําเนินการและมีรายได้จากการรับงานไปทําที่บ้าน หรือมีหลักฐานการรับงานไปทําที่บ้านจากผู้จ้างงาน มีทรัพย์สินหรือเงินทุนไม่น้อยกว่า 5,000 บาท ไม่เป็นบุคคลล้มละลายและต้องไม่เคยเป็นผู้ถูกดําเนินคดีหรืออยู่ในระหว่างดําเนินคดีเกี่ยวกับการกู้ยืมเงินกองทุน กรณีกลุ่มบุคคล ต้องเป็นผู้รับงานไปทําที่บ้านที่จดทะเบียน (กลุ่มบุคคล) กับกรมการจัดหางาน มีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน ในกรณีกู้ไม่เกิน 200,000 บาท และกรณีกู้ 200,001 ถึง 300,000 บาท ผู้นํากลุ่มและสมาชิกกู้ร่วมกันไม่น้อยกว่า 6 คน มีผลการดําเนินการและมีรายได้จากการรับงานไปทําที่บ้าน หรือมีหลักฐานการรับงานไปทําที่บ้านจากผู้จ้างงาน มีทรัพย์สินหรือเงินทุนในการดําเนินกิจกรรมของกลุ่มรวมกัน ไม่น้อยกว่า 10,000 บาท และไม่เคยเป็นผู้ถูกดําเนินคดีหรืออยู่ในระหว่างดําเนินคดีเกี่ยวกับการกู้ยืมเงินกองทุน
สําหรับผลการดําเนินงานตั้งแต่ปี 2548 – สิงหาคม 2563 มีผู้รับงานไปทําที่บ้านที่จดทะเบียนกับกรมการจัดหางาน จํานวน 988 ราย/กลุ่ม สมาชิกจํานวน 5,679 คน และมีผู้กู้เงินจากกองทุนฯแล้ว จํานวน 491 ราย/กลุ่ม (28 ราย/463 กลุ่ม) เป็นเงิน 49,746,000 บาท โดยเป็นลูกหนี้อยู่ระหว่างผ่อนชําระ จํานวน 199 ราย/กลุ่ม (23 ราย/176 กลุ่ม) เป็นเงินทั้งสิ้น 15,823,912.33 บาท และในปีงบประมาณ 2563 (ตุลาคม 2562 – กันยายน 2563) ปล่อยกู้ จํานวน 57 ราย/กลุ่ม (14 ราย/43 กลุ่ม) เป็นเงิน 7,000,000 บาท แยกเป็นราย/กลุ่ม ที่กู้เงินไม่เกิน 50,000 บาท จํานวน 14 ราย/3 กลุ่ม 50,001 – 100,000 บาท จํานวน 11 กลุ่ม และ 100,001 – 200,000 บาท จํานวน 29 กลุ่ม
ทั้งนี้ผู้ที่สนใจสามารถติดต่อได้ที่ สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รมช.ธรรมนัส รับฟังทิศทางการดำเนินงาน ความร่วมมือระหว่างกรมพัฒนาที่ดินกับมหาวิทยาลัยแม่ฟ้าหลวง
วันจันทร์ที่ 19 ตุลาคม 2563
รมช.ธรรมนัส รับฟังทิศทางการดําเนินงาน ความร่วมมือระหว่างกรมพัฒนาที่ดินกับมหาวิทยาลัยแม่ฟ้าหลวง
รมช.ธรรมนัส รับฟังทิศทางการดําเนินงาน ความร่วมมือระหว่างกรมพัฒนาที่ดินกับมหาวิทยาลัยแม่ฟ้าหลวง ภายใต้กรอบการใช้ที่ดินอย่างยั่งยืนพื้นที่ลุ่มน้ําโขงล้านช้าง
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ร่วมรับฟังบรรยายสรุปยุทธศาสตร์และทิศทางด้านการศึกษาของมหาวิทยาลัยแม่ฟ้าหลวง และความร่วมมือกับกรมพัฒนาที่ดิน ภายใต้กรอบการใช้ที่ดินอย่างยั่งยืนพื้นที่ลุ่มน้ําโขงล้านช้าง ณ สถานีพัฒนาที่ดินเชียงราย อ.แม่จัน จ.เชียงราย ว่า กระทรวงเกษตรและสหกรณ์ โดย กรมพัฒนาที่ดิน มีนโยบายที่สําคัญด้านการพัฒนาที่ดินและการอนุรักษ์ดินและน้ํา โดยมีการวางแผนการใช้ที่ดิน และการบริหารจัดการดินให้มีศักยภาพในการผลิต อันเกิดจากการใช้ประโยชน์ที่ดินอย่างถูกต้องและมีประสิทธิภาพ สร้างมูลค่าเพิ่มและลดต้นทุนการผลิตทางการเกษตรได้อย่างยั่งยืน
สําหรับบันทึกข้อตกลงความร่วมมือระหว่างกรมพัฒนาที่ดิน กับมหาวิทยาลัยแม่ฟ้าหลวง มีกําหนดระยะเวลา 5 ปี โดยกําหนดกรอบความร่วมมือทางวิชาการในการแลกเปลี่ยนองค์ความรู้และศึกษาวิจัย ในประเด็นการศึกษาการปนเปื้อนสารก่อมลพิษทางดินที่ส่งผลต่อการบริการเชิงนิเวศ และการลดใช้สารเคมีในพื้นที่เกษตรกรรม การพัฒนานวัตกรรมและเทคนิคการวิเคราะห์ดินสําหรับเกษตรกรที่เหมาะสมกับทรัพยากรดินของประเทศไทย การบริหารจัดการการใช้ประโยชน์ที่ดินป่าไม้และชุมชน รวมถึงจัดทําระบบอนุรักษ์ดินและน้ําในพื้นที่สูงซึ่งปลูกพืชเศรษฐกิจ เป็นต้น ซึ่งความร่วมมือทางวิชาการในครั้งนี้เป็นการส่งเสริมองค์ความรู้ในด้านการจัดการที่ดินเพื่อการเกษตร ให้องค์กร สถาบันการศึกษา หน่วยงาน และประชาชนได้มีส่วนร่วมในการแก้ไขปัญหาและจัดการการใช้ที่ดินอย่างเหมาะสมและยั่งยืน
อีกทั้ง ยังได้ลงดูโครงการ 1 ตําบล 1 กลุ่มเกษตรทฤษฎีใหม่ โดย กรมพัฒนาที่ดินเชียงราย สํานักงานพัฒนาที่ดินเขต 7 ในพื้นที่ดําเนินการ 10 ไร่ โดยแบ่งเป็น พื้นที่สระน้ําเดิมประมาณ 3 ไร่ 1 งาน พื้นที่ปลูกไม้ผลประมาณ 2 ไร่ พื้นที่สระน้ําเพิ่มเติมประมาณ 1 ไร่ และพื้นที่ปลูกข้าวอีกประมาณ 4 ไร่ โดยมีเป้าหมายในการดําเนินการ 18 อําเภอ 122 ตําบล เกษตรกร 1,952 ราย จ้างแรงงาน 976 ราย พร้อมรับฟังสรุปผลการดําเนินการโครงการจัดที่ดินให้ชุมชน (คทช) ปีงบประมาณ พ.ศ.2558 - 2563 ในท้องที่จังหวัดเชียงราย โดยแบ่งเป็น 1.เขตป่าสงวนแห่งชาติ ป่าแม่ปืมและป่าแม่พุง ท้องที่อ.พาน อ.ป่าแดด ป่าแงะ เนื้อที่1,805-0-59 ไร่ จํานวน 406 ราย 518 แปลง 2.เขตป่าสงวนแห่งชาติป่าห้วยสักและป่าแม่กกฝั่งขวา ท้องที่อ.เมือง อ.เวียงชัย และอ.เวียงเชียงรุ้ง เนื้อที่ 14,891-0-45 ไร่ จํานวน 1,697 ราย 2,238 แปลง 3. เขตป่าสงวนแห่งชาติ ป่าห้วยแดง ป่าห้วยป่าตาล และป่าห้วยไคร้ ท้องที่ อ.เทิง เนื้อที่ 1,604-3-48 ไร่ จํานวน 607 ราย 768 แปลง 4. เขตป่าสงวนแห่งชาติป่าแม่อิงฝั่งขวาและป่าแม่งาว ท้องที่อ.เชียงของ และอ.เวียงแก่น เนื้อที่ 9,867-3-48 ไร่ จํานวน 2,020 ราย 2,921 ไร่ 5. เขตป่าสงวนแห่งชาติ ป่าน้ําหงาวฝั่งซ้าย ท้องที่ต.ตับเต่า ต.หงาว อ.เทิง เนื้อที่ 3,613 ไร่
รัฐบาลไทย-ข่าวทำเนียบรัฐบาล-รพ.หนองกี่ จ.บุรีรัมย์ คว้ารางวัลเลิศรัฐปี 63 ผลงานนวัตกรรมชุดนั่งเอกซเรย์ปรับระดับ
วันเสาร์ที่ 17 ตุลาคม 2563
รพ.หนองกี่ จ.บุรีรัมย์ คว้ารางวัลเลิศรัฐปี 63 ผลงานนวัตกรรมชุดนั่งเอกซเรย์ปรับระดับ
โรงพยาบาลหนองกี่ จังหวัดบุรีรัมย์ ได้รับรางวัลเลิศรัฐ สาขาบริการภาครัฐ ประเภทนวัตกรรมบริการระดับดี ประจําปี 2563 จากการพัฒนานวัตกรรมชุดนั่งเอกซเรย์ปรับระดับได้ ช่วยผู้ป่วยกลุ่มยืนเอกซเรย์ไม่ได้
เช่น ผู้ป่วยสูงอายุ ผู้ป่วยติดเตียง ผู้ป่วยปวดท้องมาก ให้นั่งเอกซเรย์ได้ ภาพถ่ายรังสีตรงจุด แม่นยํา ช่วยให้การวินิจฉัยโรคมีประสิทธิภาพมากขึ้น ลดความเสี่ยงบุคลากรจากรังสี
แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า โรงพยาบาลหนองกี่ จังหวัดบุรีรัมย์ ได้รับรางวัลเลิศรัฐ สาขาบริการภาครัฐ ประเภทนวัตกรรมบริการระดับดี ประจําปี 2563 จากสํานักงานคณะกรรมการพัฒนาระบบราชการ พัฒนานวัตกรรมชุดนั่งเอกซเรย์ปรับระดับ อํานวยความสะดวกผู้ป่วยที่ช่วยเหลือตัวเองไม่ได้ ผู้ป่วยสูงอายุ ผู้ป่วยติดเตียง ผู้ป่วยปวดท้องมาก ให้อยู่ในท่าที่เหมาะสมกับการเอกซเรย์ ได้ภาพถ่ายเอกซเรย์ในจุดที่ต้องการ ประกอบการวินิจฉัยโรคได้แม่นยําขึ้น ช่วยลดโอกาสบาดเจ็บจากการเคลื่อนย้ายผิดท่า ลดความเสี่ยงบุคลากรจากรังสี เป็นไปตามนโยบายกระทรวงสาธารณสุข ที่สนับสนุนให้โรงพยาบาลทุกระดับ คิดค้นนวัตกรรมเพื่อเพิ่มประสิทธิภาพในการดูแลรักษาผู้ป่วย
แพทย์หญิงพรรณประภา กล่าวต่อว่า การเอกซเรย์ช่องท้อง โดยเฉพาะช่องท้องส่วนล่าง ปกติจะต้องยืนถ่ายภาพเอกซเรย์จึงจะเห็นภาพอย่างชัดเจน แต่ผู้ป่วยบางกลุ่มที่ไม่สามารถยืนเอกซเรย์ได้ เช่น ผู้ป่วยที่ปวดท้องมาก จนไม่สามารถยืนตัวตรงได้ เช่น ผู้ป่วยสงสัยเป็นไส้ติ่งหรืออาหารเป็นพิษ ผู้ป่วยลําไส้อุดตันที่พบมากในผู้ป่วยสูงอายุหรือผู้ป่วยติดเตียง ที่ผ่านมาต้องใช้บุคลากรห้องรังสี 3 คน ช่วยกันจัดท่าผู้ป่วยที่ต้องนั่งเอกซเรย์ แต่ภาพที่ได้ส่วนใหญ่ยังไม่ตรงจุดที่ต้องการ ส่งผลต่อการวินิจฉัยโรค โดยเฉพาะการเอกซเรย์ผู้ป่วยฉุกเฉินนอกเวลาราชการซึ่งมีบุคลากรเพียง 1 คน ก็ยิ่งประสบปัญหาในการจัดท่าผู้ป่วย จึงเป็นที่มาของการพัฒนานวัตกรรมชุดนั่งเอกซเรย์ปรับระดับได้
ด้าน นายแพทย์อัครวัฒน์ เพียวพงภควัต ผู้อํานวยการโรงพยาบาลหนองกี่ กล่าวว่า ชุดนั่งเอกซเรย์ปรับระดับได้ทําจากสแตนเลส มีคุณสมบัติคงทน แข็งแรง รองรับน้ําหนักผู้ป่วยได้ถึง 130 กิโลกรัม โดยตัวชุดนั่งจะยกระดับสูงจากเตียง 2.5 นิ้ว มีช่องใส่แผ่นภาพรังสี ทําให้ผู้ป่วยถ่ายภาพรังสีในท่านั่ง (Upright) ได้ สามารถปรับระดับองศาที่เหมาะสมสําหรับผู้ป่วยแต่ละคนได้ 4 ระดับ คือ 60 องศา 80 องศา 90 องศา และ 180 องศา รวมถึงปรับขนาดความกว้างและความสูงให้เหมาะสมกับตัวผู้ป่วยได้ ช่วยทําให้ผู้ป่วยอยู่ในท่าที่ต้องการ โดยบุคลากรเพียงคนเดียวก็สามารถจัดท่าผู้ป่วยในการเอกซเรย์ได้ ทําให้การบริการมีคุณภาพตามมาตรฐาน สะดวก รวดเร็ว เกิดความพึงพอใจ ได้ภาพถ่ายที่มีคุณภาพช่วยประกอบการวินิจฉัยโรคได้อย่างมีประสิทธิภาพ
นายแพทย์อัครวัฒน์ กล่าวต่อว่า โรงพยาบาลหนองกี่มีผู้ป่วยเข้ารับบริการเอกซเรย์วันละ 45-50 ราย เป็นผู้ป่วยต้องอยู่ในท่านั่งเอกซเรย์ประมาณ 5 ราย ภาพรวมตลอดปีมีผู้เข้ารับบริการถ่ายภาพรังสีจํานวน 10,174 ราย ใช้ชุดนั่งเอกซเรย์ปรับระดับได้จํานวน 722 ราย แบ่งเป็น การถ่ายภาพเอกซเรย์ปอด 454 ราย และเอกซเรย์หน้าท้อง 268 ราย ผลการดําเนินงานถ่ายภาพรังสีได้ตรงจุดทุกครั้ง ใช้เวลาเอกซเรย์ลดลงเฉลี่ยรายละ 3 นาที ขณะนี้ได้จดสิทธิบัตรแล้ว อยู่ระหว่างการผลิตเพิ่มอีก 5 ตัว เพื่อสนับสนุนงานรังสีโรงพยาบาลโนนสุวรรณ โรงพยาบาลนางรอง และโรงพยาบาลหนองหง แห่งละ 1 ตัว และให้บริการในชุมชนอีก 2 ตัว
************************************ 17 ตุลาคม 2563
รัฐบาลไทย-ข่าวทำเนียบรัฐบาล-สธ. แนะประชาชนดูแลสุขภาพช่วงอากาศเปลี่ยน อาจป่วยเป็นไข้หวัดได้ง่าย ควรรักษาร่างกายให้อบอุ่น
วันเสาร์ที่ 17 ตุลาคม 2563
สธ. แนะประชาชนดูแลสุขภาพช่วงอากาศเปลี่ยน อาจป่วยเป็นไข้หวัดได้ง่าย ควรรักษาร่างกายให้อบอุ่น
กระทรวงสาธารณสุข ห่วงใยประชาชนเผชิญทั้งแดด ฝน และลมหนาว จากสภาพอากาศเปลี่ยน อาจป่วยโรคระบบทางเดินหายใจได้ง่าย ขอให้ใส่หน้ากากอนามัย รีบพบแพทย์ กําชับเจ้าหน้าที่สาธารณสุขและ อสม.
ให้คําแนะนําการดูแลสุขภาพช่วงปลายฝนต้นหนาว เน้นสร้างความอบอุ่นให้ร่างกาย รับประทานอาหารที่มีประโยชน์ และออกกําลังกายสม่ําเสมอ
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในช่วงนี้ประเทศไทยมีสภาพอากาศแปรปรวน โดยอยู่ในช่วงปลายฝนต้นหนาว บางพื้นที่ช่วงเช้ามีอากาศเย็นลง ขณะที่กลางวันมีอากาศร้อน บางพื้นที่มีฝนตก เรียกว่าเจอทั้งแดดทั้งฝนและลมหนาวด้วย ประชาชนมีโอกาสป่วยเป็นไข้หวัด หรือโรคระบบทางเดินหายใจได้ง่าย เพื่อลดโอกาสการเจ็บป่วย จึงได้กําชับให้สํานักงานสาธารณสุขทุกจังหวัดและอาสาสมัครสาธารณสุขประจําหมู่บ้าน (อสม.) ออกให้ความรู้ประชาชนในการดูแลสุขภาพให้แข็งแรง โดยเฉพาะกลุ่มผู้สูงอายุ เด็กเล็ก ผู้มีโรคเรื้อรังประจําตัว อาจมีภูมิคุ้มกันลดต่ําลง ส่งผลให้เมื่อเจ็บป่วยแล้วจะมีอาการรุนแรง
นายแพทย์เกียรติภูมิ กล่าวต่อว่า ขอให้ประชาชนรวมถึงผู้ออกไปอยู่ในพื้นที่ที่มีคนรวมกันจํานวนมากสวมหน้ากากผ้า/หน้ากากอนามัย ใส่หมวก พกร่มไว้กันแดด กันฝน หากมีอาการโรคทางเดินหายใจ เป็นไข้หวัดมีอาการ ไข้ ไอเจ็บคอ น้ํามูก ต้องสวมหน้ากากอนามัยทั้งในบ้านและนอกบ้าน ใช้ผ้าปิดปากและจมูกเวลาไอ จาม แยกสํารับอาหารและของใช้ส่วนตัว เพื่อป้องกันการแพร่เชื้อสู่คนในครอบครัวและผู้อื่น พักผ่อนให้เพียงพอแต่หากอาการยังไม่ดีขึ้นภายใน 2 วัน ขอให้ไปรับการตรวจที่โรงพยาบาลใกล้บ้าน ซึ่งหากมีประวัติเสี่ยงโรคโควิด 19จะได้รับการตรวจทางห้องปฏิบัติการโดยไม่เสียค่าใช้จ่าย
ทั้งนี้ สําหรับการดูแลสุขภาพในช่วงปลายฝนต้นหนาวนั้น ขอให้รักษาความอบอุ่นของร่างกาย จัดหาเสื้อผ้า เครื่องนุ่งห่มกันหนาวให้เพียงพอ และอยู่ในที่อาศัยที่เหมาะสม สามารถปกป้องลมหนาวได้ รวมทั้งออกกําลังกายสม่ําเสมอ พักผ่อนให้เพียงพอ รักษาสุขอนามัยของร่างกาย หมั่นล้างมือ รับประทานอาหารที่มีประโยชน์ครบ 5 หมู่ และไม่ควรอาบน้ําอุ่นนานเกินไป หรือปรับอุณหภูมิน้ําร้อนจนเกินไป จะทําให้ผิวแห้ง คัน แตก ลอก ควรทาครีมบํารุงผิวหลังอาบน้ําทันที เพิ่มความชุ่มชื้นป้องกันผิวแตก โดยเฉพาะผู้สูงอายุมักมีสภาพผิวหนังที่แห้งง่ายตามวัย ผู้ที่มีโรคประจําตัวเกี่ยวกับผิวหนัง หรือผู้ป่วยเบาหวาน ต้องระวังอย่าให้ผิวแห้งแตก หรือเกิดเเผลจากการเกา เพราะจะเกิดการอักเสบ และเกิดภาวะแทรกซ้อนตามมาได้ ส่วนผู้ที่มีโรคประจําตัว เช่น เบาหวาน ความดันโลหิตสูง โรคหัวใจ หอบหืด เป็นต้น ควรหมั่นตรวจเช็คค่าความดันโลหิต ระดับน้ําตาลในเลือด และควบคุมน้ําหนักตัวให้อยู่ในเกณฑ์ที่เหมาะสม รับประทานยาตามที่แพทย์สั่งอย่างเคร่งครัด
************************************ 17 ตุลาคม 2563
รัฐบาลไทย-ข่าวทำเนียบรัฐบาล-โฆษกรัฐบาล ยืนยันกรณีเหตุการณ์ชุมนุมที่เกิดขึ้นรัฐบาลได้ดำเนินการตามขอบเขตกฎหมาย
วันเสาร์ที่ 17 ตุลาคม 2563
โฆษกรัฐบาล ยืนยันกรณีเหตุการณ์ชุมนุมที่เกิดขึ้นรัฐบาลได้ดําเนินการตามขอบเขตกฎหมาย
โฆษกรัฐบาล ยืนยันกรณีเหตุการณ์ชุมนุมที่เกิดขึ้นรัฐบาลได้ดําเนินการตามขอบเขตกฎหมาย กําชับเจ้าหน้าที่รัฐทุกฝ่ายให้เน้นความปลอดภัยสูงสุดของผู้มาร่วมชุมนุมทุกคน
วันนี้17ตุลาคม2563นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหม
ชี้แจงเรื่องเหตุการณ์ชุมนุมเมื่อคืนวานนี้รัฐบาลได้ดําเนินการตามขอบเขตกฎหมายเพื่อพยายามยุติการชุมนุมการกระทําดังกล่าวไม่ได้เป็นการริดรอนสิทธิเสรีภาพของประชาชนกลุ่มใดทั้งสิ้น
การพยายามยุติการชุมนุมของรัฐบาลเน้นการดําเนินการตามหลักสากลและได้กําชับเจ้าหน้าที่รัฐทุกฝ่ายให้เน้นความปลอดภัยสูงสุดของผู้มาร่วมชุมนุมทุกคน
อีกทั้งรัฐบาลต้องเร่งยุติการชุมนุมเพื่อป้องกันกลุ่มบุคคลที่มีความพยายามสร้างสถานการณ์ให้เลวร้ายกว่าเดิม
การปลุกปั่นบิดเบือนข้อมูลเหตุการณ์ชุมนุมเพื่อหวังผลทางการเมืองและให้สังคมเกิดความแตกแยกถือเป็นความผิดร้ายแรงที่รัฐบาลจะต้องเร่งจับกุมกลุ่มบุคคลดังกล่าว
เหตุการณ์ชุมนุมครั้งนี้ไม่มีคําว่าพ่ายแพ้หรือชัยชนะของฝ่ายใดฝ่ายหนึ่งหากแต่เป็นความเสียหายและพ่ายแพ้ของคนไทยและประเทศไทย
นายกรัฐมนตรีได้ย้ําขอความร่วมมือประชาชนทุกฝ่ายร่วมกันเพื่อหลีกเลี่ยงการร่วมชุมนุมและไม่ทําสิ่งใดซึ่งขัดต่อกฏหมายและย้ําจะเร่งนําความเรียบร้อยกลับสู้บ้านเมืองโดยเร็วที่สุด
_______________
สํานักโฆษก
รัฐบาลไทย-ข่าวทำเนียบรัฐบาล-ทส.รวมใจ “ปลูกป่า และป้องกันไฟป่า” ณ เขื่อนกระเสียว จ.สุพรรณบุรี
วันเสาร์ที่ 17 ตุลาคม 2563
ทส.รวมใจ “ปลูกป่า และป้องกันไฟป่า” ณ เขื่อนกระเสียว จ.สุพรรณบุรี
ทส.รวมใจ “ปลูกป่า และป้องกันไฟป่า” ณ เขื่อนกระเสียว จ.สุพรรณบุรี
รัฐบาลไทย-ข่าวทำเนียบรัฐบาล- พบปะกลุ่มวิสาหกิจและเกษตรกรในพื้นที่อำเภอไทรน้อย
วันเสาร์ที่ 17 ตุลาคม 2563
พบปะกลุ่มวิสาหกิจและเกษตรกรในพื้นที่อําเภอไทรน้อย
รมว.กษ. นําผู้บริหาร กษ. พบปะกลุ่มวิสาหกิจและเกษตรกรในพื้นที่อําเภอไทรน้อย
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยดร.ทองเปลวกองจันทร์ปลัดกระทรวงเกษตรและสหกรณ์และผู้บริหารกระทรวงเกษตรและสหกรณ์พบปะกลุ่มวิสาหกิจและเกษตรกรในพื้นที่อําเภอไทรน้อยจังหวัดนนทบุรีพร้อมตรวจเยี่ยมและหารือถึงแนวทางการสร้างสะพานข้ามคลองพระพิมลเพื่อส่งเสริมการท่องเที่ยวให้กับนักท่องเที่ยวที่มาเที่ยววัดไทรใหญ่และตลาดน้ําไทรน้อยโดยกรมชลประทานจะหารือกับเทศบาลตําบลไทรน้อยผู้ขออนุญาตถึงแนวทางในการก่อสร้างต่อไป
ทั้งนี้ได้มีการปล่อยพันธุ์สัตว์น้ําลงแหล่งน้ําบริเวณวัดไทรใหญ่ที่นํามาจากศูนย์วิจัยและพัฒนาการเพาะเลี้ยงสัตว์น้ําจืดจ.พระนครศรีอยุธยาได้แก่ปลาตะเพียนปลาโพง(ปลาบ้า)จํานวน50,000ตัวเพื่อเพิ่มทรัพยากรสัตว์น้ําในพื้นที่ให้มีความอุดมสมบูรณ์มากขึ้น
รัฐบาลไทย-ข่าวทำเนียบรัฐบาล-‘จับกัง1’ ห่วงลูกจ้างเมียนมาถูกเครื่องจักรหนีบดับ ที่ระยอง สั่ง สปส.ประสานนายจ้างขึ้นทะเบียน แจ้งสิทธิประโยชน์ทดแทนช่วยเหลือตามขั้นตอน
วันเสาร์ที่ 17 ตุลาคม 2563
‘จับกัง1’ ห่วงลูกจ้างเมียนมาถูกเครื่องจักรหนีบดับ ที่ระยอง สั่ง สปส.ประสานนายจ้างขึ้นทะเบียน แจ้งสิทธิประโยชน์ทดแทนช่วยเหลือตามขั้นตอน
รัฐมนตรีว่าการกระทรวงแรงงาน ห่วงใยลูกจ้างเมียนมาเสียชีวิตจากอุบัติเหตุลื่นตกลงในเครื่องจักรถูกหนีบจนเสียชีวิตที่จังหวัดระยอง กําชับเจ้าหน้าที่หน่วยงานในสังกัดเข้าตรวจสอบข้อเท็จจริงเร่งช่วยเหลือให้ได้รับสิทธิประโยชน์ตามขั้นตอน เบื้องต้นประสานนายจ้างให้
เมื่อวันที่​ 17 ตุลาคม​ 2563​ นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุลูกจ้างสัญชาติเมียนมาตกเข้าไปในเครื่องตีพลาสติกเสียชีวิตที่จังหวัดระยองว่า รัฐบาล ภายใต้การนําของพล.อ.ประยุทธ์ จันทร์โอชา ท่านนายกรัฐมนตรี มีความห่วงใยลูกจ้างที่ประสบอันตรายจากการทํางาน กรณีนี้แม้ว่าจะเป็นแรงงานต่างด้าวที่เสียชีวิต แต่รัฐบาลไม่ได้ทอดทิ้งหรือนิ่งนอนใจ เพราะแรงงานทุกคนเป็นฟันเฟืองสําคัญในการขับเคลื่อนเศรษฐกิจของประเทศ การที่เขาเข้ามาทํางานในประเทศไทยอย่างถูกต้องตามกฎหมาย ก็จะต้องได้รับการดูแลคุ้มครองตามหลักสิทธิมนุษยชน ซึ่งด้านสิทธิประโยชน์ต่างๆ โดยเฉพาะประกันสังคมจะให้ความคุ้มครองเหมือนกับแรงงานไทยทุกประการเช่นกัน
นายสุชาติ กล่าวต่อว่า ผมได้สั่งการให้หน่วยงานในสังกัดกระทรวงแรงงานในพื้นที่ที่รับผิดชอบเข้าไปดูแลช่วยเหลือเพื่อให้ญาติของลูกจ้างที่เสียชีวิตได้รับสิทธิประโยชน์คุ้มครองตามขั้นตอนของกฎหมาย ซึ่งจากการตรวจสอบของสํานักงานประกันสังคมจังหวัดระยอง สาขาปลวกแดง พบว่า เหตุการณ์ดังกล่าวเกิดขึ้นเมื่อเวลา 10.00 น.ของวันที่ 16 ตุลาคมที่ผ่านมา ได้เกิดเหตุลูกจ้าง คือ นาย NYEIN CHAN AUNG สัญชาติเมียนมาตกเข้าไปในเครื่องตีพลาสติกจนเสียชีวิต เหตุเกิดภายในบริษัท ยี่ดา(ไทยแลนด์) จํากัด ตั้งอยู่เลขที่​ 7/339 ม.6​ นิคมอุตสาหกรรมอมตะซิตี้​ โซนโรงงานจีน​ ต.มาบยางพร อ.ปลวกแดง จ.ระยอง ซึ่งเป็นโรงงานผลิตเส้นใยโพลีเอสเตอร์ ขณะเกิดเหตุผู้ตายปีนเครื่องตีพลาสติกซึ่งอยู่ในตําแหน่งสูง เพื่อขึ้นไปดูรอยรั่วของหลังคา และลื่นตกลงมาในเครื่องจักรขณะที่เครื่องกําลังทํางานอยู่ ทําให้ถูกเครื่องจักรหนีบบริเวณลําตัว และเสียชีวิตในที่เกิดเหตุ โดยนายจ้างเป็นผู้รับเหมาที่มาซ่อมหลังคาแต่ยังไม่ได้ขึ้นทะเบียนนายจ้าง
รัฐบาลไทย-ข่าวทำเนียบรัฐบาล-'จับกัง1' ลงใต้ มอบนโยบาย 5 เสือ พบปะบัณฑิตแรงงาน สร้างความมั่นคงด้านอาชีพสู่สันติสุขชายแดน
วันเสาร์ที่ 17 ตุลาคม 2563
'จับกัง1' ลงใต้ มอบนโยบาย 5 เสือ พบปะบัณฑิตแรงงาน สร้างความมั่นคงด้านอาชีพสู่สันติสุขชายแดน
รัฐมนตรีว่าการกระทรวงแรงงาน ลงพื้นที่จังหวัดชายแดนภาคใต้ ประชุมมอบนโยบาย และแนวทางการปฏิบัติราชการของกระทรวงแรงงานแก่หัวหน้าส่วนราชการสังกัดจังหวัดสงขลา ปัตตานี และยะลา พบปะให้กําลังใจบัณฑิตแรงงาน ผู้นําภารกิจด้านแรงงานสู่ประชาชนในพื้นที่
เมื่อวันที่ 17 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมมอบนโยบาย และแนวทางการปฏิบัติราชการของกระทรวงแรงงานแก่หัวหน้าส่วนราชการสังกัดกระทรวงแรงงานจังหวัดสงขลา พร้อมรับฟังข้อมูลการขับเคลื่อนนโยบาย ณ ห้องประชุมสํานักงานแรงงานจังหวัดสงขลา โดยมี หัวหน้าส่วนราชการสังกัดกระทรวงแรงงานจังหวัดสงขลา ให้การต้อนรับ โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญในการแก้ไขปัญหาความไม่สงบในพื้นที่จังหวัดชายแดนภาคใต้มาอย่างต่อเนื่อง ซึ่งในส่วนของกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญในการรักษาความมั่นคงในพื้นที่ โดยอาศัยการพัฒนาและยกระดับคุณภาพชีวิตของประชาชนในพื้นที่ เพื่อบรรเทาความเดือดร้อน สร้างงาน สร้างอาชีพ เพื่อสร้างความสงบสุขให้กลับคืนมาเป็นปกติโดยเร็ว ในวันนี้ ผมในฐานะรัฐมนตรีว่าการกระทรวงแรงงาน จึงได้ลงพื้นที่จังหวัดชายแดนภาคใต้ เพื่อมาติดตามผลการดําเนินงานตามนโยบายรัฐบาลด้านแรงงาน พร้อมรับฟังสภาพปัญหา ข้อเสนอแนะจากหัวหน้าส่วนราชการสังกัดจังหวัดสงขลา ปัตตานี และยะลาตลอดจนภาคส่วนที่เกี่ยวข้อง เพื่อขับเคลื่อนภารกิจของกระทรวงแรงงานไปสู่ประชาชนในพื้นที่ โดยการส่งเสริมการมีงานทํา การประกอบอาชีพอิสระ แรงงานได้รับการพัฒนาทักษะฝีมือตามความต้องการ มีสวัสดิการและความปลอดภัยในการทํางาน ตลอดจนมีหลักประกันทางสังคม ทั้งนี้ เพื่อให้ประชาชนในพื้นที่จังหวัดชายแดนภาคใต้มีคุณภาพชีวิตที่ดีขึ้น
จากนั้น รัฐมนตรีว่าการกระทรวงแรงงาน ยังได้ไปตรวจเยี่ยมพบปะและให้กําลังใจบัณฑิตแรงงานจังหวัดปัตตานี โดยกล่าวว่า ผมขอชื่นชมบัณฑิตแรงงานในพื้นที่ทุกคน ที่อุทิศตนเป็นผู้เสียสละ ทําหน้าที่ในการสนับสนุน ช่วยเหลือ ส่งเสริมภารกิจของกระทรวงแรงงานไปสู่ประชาชนในพื้นที่ เพื่อให้มีอาชีพ มีรายได้ มีคุณภาพชีวิตที่ดี ลดปัญหาความขัดแย้งในพื้นที่
ทั้งนี้ ปัจจุบันบัณฑิตแรงงานมีหน้าที่ดําเนินงานในด้านต่างๆ ได้แก่ ด้านข้อมูล เป็นผู้นําข้อมูลด้านแรงงานไปสู่ประชาชน และนําข้อมูลจากพื้นที่สู่หน่วยงานด้านแรงงาน ให้ประชาชนมีอาชีพ เพิ่มรายได้มีสวัสดิการ นําไปสู่คุณภาพชีวิตที่ดี ด้านความมั่นคงเป็นสื่อกลางสร้างความเข้าใจเชิงบวก ลดช่องว่างระหว่างรัฐกับประชาชน ด้านความยั่งยืน ติดตาม ประเมินผลการดําเนินงานที่ให้บริการแก่ประชาชน และการนําไปใช้ประโยชน์ในการสร้างอาชีพให้แก่ประชาชนในพื้นที่อีกด้วย
รัฐบาลไทย-ข่าวทำเนียบรัฐบาล-แผนปฏิบัติการด้านพลังงานของประเทศไทย
วันจันทร์ที่ 26 ตุลาคม 2563
แผนปฏิบัติการด้านพลังงานของประเทศไทย
วันอาทิตย์ที่ 25 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนปฏิบัติการด้านพลังงานของประเทศไทยในระยะยาว เพื่อขับเคลื่อนการดําเนินงานด้านพลังงานของประเทศให้มีประสิทธิภาพสูงสุด เช่น การเพิ่มสัดส่วนการใช้พลังงานทดแทนและพลังงานทางเลือก, แผนพัฒนากําลังผลิตไฟฟ้าของประเทศไทยปี 2561–2580, แผนการส่งเสริมการใช้ก๊าชธรรมชาติในภาคเศรษฐกิจต่าง ๆ เพื่อลดปัญหามลพิษทางอากาศ การสํารวจ และแผนการจัดหาก๊าชธรรมชาติให้มีความสมดุลและเพียงพอ รวมทั้งแผนรองรับวิกฤตการณ์ด้านน้ํามันเชื้อเพลิง และแผนยุทธศาสตร์กองทุนน้ํามันเชื้อเพลิง โดยคาดว่า การเดินหน้าตามแผนงานฯ ดังกล่าว จะสร้างความมั่นคงด้านพลังงานของประเทศ รองรับเศรษฐกิจและเทคโนโลยีของโลกในอนาคต ที่เปลี่ยนแปลงอย่างรวดเร็วได้อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี